SETUL 1.  Operaţii simple de citire/scriere a datelor. Operatori şi expresii

1.  Scrieţi un program care citeşte de la tastatură două numere întregi şi afişează “adevărat” daca primul număr este un multiplu al celui de-al doilea şi “fals” în caz contrar.

2. Scrieţi un program care citeşte de la tastatură două numere întregi reprezentând o dată calendaristică (lună şi zi) şi afişează “adevărat” dacă ea coincide cu data Crăciunului şi “fals” în caz contrar.

3. Scrieţi un program care să testeze dacă un an este sau nu bisect. Dacă da, afişează “adevărat”, dacă nu, afişează “fals”. Precizare: anii bisecţi sunt, în general, multipli de 4, dar anii multipli de 100 care nu sunt şi multipli de 400 nu sunt bisecţi. De exemplu, anul 2000 este an bisect, în timp ce anii 1700, 1800, 1900 nu sunt ani bisecţi.

4.  Să se scrie un program care să citească de la tastatură trei valori întregi, pozitive, strict mai mici decât 1000 pe care apoi să le tipărească împreună cu media lor aritmetică sub forma:



A = ***  B = ***  C = ***   MEDIA = ***.** 


(S-a notat prin * o poziţie în care se va afişa un caracter ce face parte din reprezentarea valorii numerice respective)

5.  Considerând R - raza unui cerc, LungCerc - lungimea cercului şi Aria - suprafaţa acestuia (valori numerice de tip real), să se scrie secvenţa de instrucţiuni necesară pentru afişarea următoarelor informaţii:



Raza cercului
   :
****.***



Lungimea cercului :
****.***



Aria cercului           :         *****.****

6.  Scrieţi un program care citeşte de la tastatură un număr şi afişează sub formă de tabel numărul respectiv, numărul2, numărul3, numărul4.

7.  O dată calendaristică introdusă de la tastatură sub forma a trei valori întregi (zi, lună, an) trebuie afişată pe ecran sub forma zi/lună/an, păstrând din valoarea anului doar ultimele două cifre. Scrieţi fragmentul de program care implementează această funcţie.

8.  Două intervale de timp sunt exprimate în ore, minute şi secunde. Să se calculeze suma lor exprimată în acelaşi mod.

SETUL 2.  Instrucţiuni ale limbajului C
1.  Fiind dat un număr întreg pozitiv n, scrieţi un program care să calculeze numărul de cifre zecimale necesare pentru a scrie valoarea lui n. De exemplu, pentru numărul 27 sunt necesare 2 cifre zecimale iar pentru numărul 5, una singură.

2.  De la tastatură se introduce o listă de numere întregi pozitive. Se cere să se afişeze valoarea maximă depistată în listă.

3.  Cunoscând valoarea n, număr întreg pozitiv introdus de la tastatură, să se calculeze şi să se afişeze suma 


        n


S = ( (-1)k  * k !


      k=1

4.  Citindu-se de la tastatură numărul natural n, să se calculeze şi să se afişeze lista puterilor pozitive ale lui 2 a căror valoare este cel mult egală cu n.

5.  De la tastatură se introduce o dată calendaristică sub forma a trei întregi (zi, lună, an). Se cere să se afişeze data sub forma zi-lună-an, în care luna să apară cu numele ei şi nu ca număr întreg.

6.  Scrieţi un fragment de program cu ajutorul căruia să se determine dacă un caracter dat este literă, cifră, spaţiu, semn de punctuaţie sau “alt caracter”.

7.  Să se calculeze coeficienţii binomiali Cn1, Cn2, ... Cnp, în care n şi p sunt valori întregi pozitive citite de la tastatură (p <= n), ştiind că există următoarea relaţie de recurenţă:



    n-k+1


Cnk =  ----------   Cnk-1 


        k


Cn0 =  1.

8.  Pentru n cunoscut, să se calculeze fn, termenul de rangul n din şirul lui Fibonacci, ştiind că:


f0 = 1 ; f1 = 1 ; fp = fp-1 + fp-2 pentru orice valoare p >= 2.

9.  Dându-se numărul întreg n, să se calculeze numărul întreg x format din n cifre citite pe rând de la tastatură într-o aceeaşi variabilă c, în ipoteza că: 



a) prima cifră citită de la tastatură este cea mai semnificativă cifră a lui x;



b) prima cifră citită de la tastatură este cea mai puţin semnificativă cifră a lui x.









      n


10. Să se calculeze cu o precizie eps dată limita şirului  xn = (   k * ak, ştiind că pentru (a( < 1 şirul este convergent.





   k=1







         1
     1*3
         1*3* ... *(2*n-1) 

11. Pentru n cunoscut, să se calculeze suma  S = ----  +  ------- +  ...  -----------------------







         2
     2*4
          2*4* ... *(2*n)

12. Să se scrie un program care, folosind valoarea unui unghi x şi o precizie eps dată (eps> 0), calculează valoarea funcţiei sin(x) cu o precizie (relativă) eps, folosind dezvoltarea în serie:



          x
      x3
    x5

sin(x)  =  -----  -  -----  +  -----  - ... , cu x număr de tip real.



          1!
       3!
     5!

SETUL 3.  Tipul tablou (masiv de date)
1.  Scrieţi un program care afişează în ordine inversă componentele unui tablou a format din 10 elemente (numere întregi).

2.  Scrieţi secvenţa de instrucţiuni necesară pentru înmulţirea aT * b, unde a şi b sunt doi vectori de aceeaşi dimensiune.

3.  Scrieţi un program care normalizează un vector dat, v, de dimensiune dată, n, adică împarte fiecare componentă a vectorului prin valoarea absolută maximă depistată prin explorarea valorilor absolute ale tuturor componentelor.

4.  De la tastatură se introduc valorile componentelor a două matrice numerice, a şi b. Să se calculeze şi să se afişeze elementele matricei s ce reprezintă suma matricelor a şi b.

5.  Să se afişeze un vector v având n componente, scriind câte p componente pe un rând.

6.  Fiind cunoscută matricea numerică pătrată m de dimensiune n*n precizată, scrieţi un program care stabileşte dacă:



- m este simetrică faţă de diagonala principală;



- m este inferior triunghiulară, adică toate elementele situate deasupra diagonalei principale sunt nule.

7.  Pentru o matrice numerică formată din n linii şi m coloane (1< n, m < 10) să se scrie un program care afişează liniile conţinând k elemente nule (0 < k <= m). Se va afişa un mesaj în situaţia în care nici o linie nu conţine exact k elemente nule.

8.  Se dau două matrice de numere întregi: a cu ma linii şi ma coloane şi b cu mb linii şi mb coloane, astfel încât ma >= mb şi na >= nb. Să se decidă dacă b este o submatrice a lui a, adică dacă există k, l astfel încât : ak+i-1, l+j-1 = bi, j  cu i=1, ..., mb şi j=1, .... , nb. În caz afirmativ se vor tipări k şi l.

SETUL 4.  Căutări şi sortări pentru date de tip tablou (masiv)
1.  Să se scrie un program care, primind un şir x de numere întregi cu n elemente, neordonate, şi o valoare întreagă v, decide dacă v se află sau nu în şir. {n caz afirmativ, tipăreşte toate poziţiile pe care se află valoarea v. {n caz contrar, tipăreşte un mesaj corespunzător.

2.  {ntr-un şir de numere s cu n elemente, să se determine elementele cu o singură apariţie. Elementele şirului se citesc de la tastatură, precedate de numărul lor, n (n <= 100).

3.  Dintr-o matrice numerică a cu l linii şi c coloane să se afişeze liniile care reprezintă şiruri ordonate crescător şi coloanele care reprezintă şiruri ordonate descrescător.

4.  Se dă un şir de numere cu n elemente. Să se determine valorile maximă şi respectiv minimă existente în şir, precum şi poziţiile în care ele apar. Se are în vedere şi situaţia când valorile apar în mai multe poziţii.

5.  De la tastatură se citeşte un şir de numere x cu n componente, ordonat strict crescător şi o valoare y. Sa se insereze această valoare în şirul x astfel încât el să rămână ordonat strict crescător.

6.  Dându-se o valoare x şi un tablou de numere a cu n elemente, să se separe acest tablou în două partiţiii astfel încât elementele din prima partiţie să fie mai mici sau egale cu x, iar cele din a doua partiţie să fie mai mari decât x.

7.  Se dau două şiruri de numere întregi: x cu nx elemente şi y cu ny elemente, nx > ny. Să se decidă dacă y este un subşir al lui x, adică dacă există un număr k astfel încât:



xk       =  y1


xk+1    =  y2


      ...



xk+ny-1 =  yny

{n caz afirmativ se va tipări valoarea lui k.

8.  O matrice de numere, notată a, are p linii şi q coloane. Să se creeze o nouă matrice b din matricea a, exceptând liniile şi coloanele la intersecţia cărora se află elemente nule. Se vor utiliza doi vectori de numere în care se vor marca liniile, respectiv coloanele care urmează să nu mai apară în b.

9.  Se dau două şiruri x şi y ordonate strict crescător, având m şi respectiv n elemente. Să se construiască un nou şir z ordonat strict crescător care să conţină elementele şirurilor x şi y (“interclasare de şiruri”).

10. De la tastatură se citeşte un şir de numere, notat x, cu n elemente ordonate strict crescător. Să se insereze în acest şir un număr neprecizat de valori alfa citite de la tastatură, astfel incât şirul să rămână ordonat strict crescător. Procesul de inserare încetează în momentul în care alfa < x1, x1 fiind primul element al şirului x.

11. Se dă o matrice, notată a. Să se scrie un program care afişează elementele maximale de pe coloane, ordonează descrescător liniile matricei după primul element din fiecare linie a acesteia şi apoi afişează matricea astfel ordonată.

SETUL 5.  Funcţii definite de către programator
1.  Scrieţi o funcţie care să furnizeze ca rezultat puterea a patra a unei valori de tip real. Folosiţi funcţia pentru a calcula valoarea expresiei (a+b)4, unde a şi b sunt două valori de tip real.

2.  Scrieţi o funcţie care să aibă ca rezultat valoarea minimă existentă într-un tablou de numere.

3.  Să se scrie o funcţie care să determine cel mai mic multiplu comun pentru două numere întregi precizate.

4.  Scrieţi o funcţie care să aibă ca rezultat suma cifrelor ce formează un număr întreg.

5.  Să se scrie o funcţie cifra(n,m) care are ca rezultat valoarea celei de-a m-a cifre de la dreapta spre stânga a numărului n scris în sistemul zecimal. De exemplu: cifra(7283, 3) are valoarea 2.

6.  Scrieţi o funcţie care să stabilească dacă un număr dat n conţine în reprezentarea sa zecimală o anumită cifră precizată, notată, de exemplu, c. Se va utiliza apoi această funcţie pentru a afişa toţi întregii cu valori cuprinse între 1 şi p (p citit de la tastatură) pentru care numărul, pătratul şi cubul reprezrntării sale conţin aceeaşi cifră. Exemple de astfel de numere: 1, 5, 6, 10, 11, 12 etc.

7.  Scrieţi o funcţie pentru calcularea valorii xn, unde x şi n sunt numere întregi pozitive folosite ca parametri. Utilizaţi apoi această funcţie în cadrul unui program pentru a testa dacă valoarea 4(k+1) divide sau nu suma (2k+1)2k+3 + (2k+3)2k+1, considerând k o valoare cunoscută ce îndeplineşte condiţia 0 <= k <= 5.

SETUL 6.  Date de tip tablou (masiv) şi funcţii definite de către programator
1.  Să se scrie o funcţie care să calculeze suma elementelor unui tablou de numere.

2.  Definiţi o funcţie care să stabilească dacă o valoare dată se află printre cele n elemente ale unui şir  de numere dat. Folosiţi apoi această funcţie pentru a crea un şir de elemente numerice distincte pe baza unor valori citite de la tastatură.

3.  Să se definească o funcţie care inserează într-un şir numeric dat ce conţine deja n elemente ordonate crescător un nou element, astfel încât şirul obţinut să fie în continuare ordonat crescător. Se va utiliza apoi această funcţie pentru a comasa două şiruri a şi b, având p, respectiv q elemente ordonate crescător, într-un singur şir a, ordonat de asemenea crescător.

4.  {ntr-o matrice dată, notată a, cu l linii şi c coloane să se permute circular dreapta fiecare linie i cu i poziţii. Se va utiliza o funcţie care permută circular dreapta cu o poziţie componentele unui vector.

5.  Dându-se doi vectori x şi y având p, respectiv q componente reale, să se creeze vectorii intersecţie, reuniune şi diferenţă a celor doi vectori. Se va defini şi utiliza o funcţie care stabileşte dacă o valoare a aparţine sau nu unui vector b având n componente.

6.  Pentru un număr natural n dat, se cere:



- să se determine toţi divizorii pozitivi;



- să se calculeze numărul divizorilor;



- să se calculeze suma divizorilor;



- să se calculeze produsul divizorilor numărului n.

SETUL 7.  Funcţii recursive
1.  Pentru n cunoscut, să se calculeze fn, termenul de rangul n din şirul Fibonacci, ştiind că:


f0 = 1 ; f1 = 1 ; fp = fp-1 = fp-2 pentru orice valoare p >= 2.

2.  Scrieţi un program pentru calcularea rădăcinii pătrate a unui număr real pozitiv x, utilizând metoda lui Newton bazată pe şirul convergent:



  1
          x


an =  -----  (an-1 +  -------- )



  2
         an-1

a0 =  1

3.  Să se scrie o funcţie recursivă şi o alta iterativă pentru calculul valorilor polinoamelor Hermite, Hn(x) ştiind că: H0(x) = 1 ; H1(x) - 2x ; Hn(x) = 2xHn-1(x) - 2(n-1)Hn-2(x)  pentru n > 1.

SETUL 8.  Directive către preprocesor
1.  Scrieţi o macro-definiţie care să reprezinte cea mai mică dintre două valori numerice. Folosiţi această macro-definiţie în cadrul unui program.

2.  Scrieţi o macro-definiţie care să reprezinte cea mai mare dintre trei valori numerice. Testaţi această macro-definiţie cu ajutorul unui mic program.

3.  Scrieţi o macro-definiţie care să furnizeze o valoare diferită de zero în cazul în care un caracter este literă mare (majusculă).

4.  Scrieţi o macro-definiţie care să furnizeze o valoare diferită de zero în cazul în care un caracter este literă. Această macro-definiţie va folosi alte două macro-definiţii care să testeze faptul că este vorba de literă mică sau respectiv literă mare.

5.  Scrieţi o macro-definiţie care să furnizeze o valoare diferită de zero în cazul în care un caracter este cifră (‘0’, ‘1’, ..., ‘9’).  Folosiţi-o apoi pentru scrierea unei alte macro-definiţii care să aibă ca rezultat o valoare diferită de zero în cazul în care caracterul testat este caracter special (adică nu este literă şi nu este cifră). Se poate utiliza şi macro-definiţia din problema anterioară.

6.  Scrieţi o macro-definiţie care să calculeze valoarea absolută a argumentului său. Asiguraţi-vă că o expresie de tipul VALOARE_ABSOLUTĂ (x + delta) va fi corect evaluată.

SETUL 9.  Structuri
1.  Fie declaraţia:



struct lista



    ( int nr;



       float nota; (;


Să se scrie o funcţie care să aibă ca parametru un tablou cu maximum 100 de elemente de tip lista şi să returneze ca rezultat valoarea câmpului nr asociată celei mai mari valori a câmpului nota din tablou.

2.  Se consideră un tablou de elemente ce conţin informaţii despre activitatea de producţie a mai multor firme. Fiecare element memorează următoarele informaţii: codul numeric al firmei, codul numeric al produsului, cantitatea produsă. Să se scrie o funcţie care, folosind ca parametri tabloul şi o valoare numerică x, furnizează ca rezultat numărul de firme care produc cea mai mare cantitate de produse al căror cod numeric este x.

3.  Definiţi un tip structură pentru descrierea unui moment de timp exprimat prin valorile oră, minute, secunde. Scrieţi apoi o funcţie care să calculeze timpul scurs între două momente de timp cunoscute. De exemplu, de la momentul 3:45:15 până la momentul 9:44:03 au trecut 5 ore, 58 de minute şi 48 de secunde. Atenţie la momentele de timp situate înainte şi după miezul nopţii !

4. Definiţi un tip structură (eventual structură ierarhizată) pentru descrierea unui moment prin dată calendaristică (zi, lună, an) şi moment de timp (oră, minute, secunde). Scrieţi apoi o funcţie care la fiecare apelare să  actualizeze momentul de timp curent prin incrementare cu o secundă şi o funcţie care să realizeze o operaţie similară, dar prin incrementare cu o zi a datei calendaristice. Cele două funcţii vor fi utilizate de o a treia astfel: se va apela funcţia de actualizare a momentului de timp şi, dacă în acest mod se depăşeşte miezul nopţii, se va apela a doua funcţie pentru a se trece la ziua următoare. Rezultatul final va reprezenta structura completă, actualizată.

5.  Definiţi un tip structură convenabil pentru descrierea unei figuri geometrice plane. De exemplu, structura va conţine denumirea formei figurii geometrice şi:



- pentru un cerc : raza;



- pentru un dreptunghi : dimensiunile celor două laturi.


Scrieţi apoi o funcţie care să aibă ca rezultat aria unei figuri geometrice date şi folosiţi-o într-un program.

6.  Să se definească un tip structură care să permită declararea de variabile numere complexe şi cu ajutorul acesteia să se simuleze în limbajul C toate operaţiile asupra numerelor complexe: adunarea, scăderea, înmulţireqa, împărţirea, calcularea modulului, a argumentului, a părţii reale şi a părţii imaginare. De asemenea, să se scrie funcţii care să citească de la tastatură o valoare complexă şi, respectiv, să afişeze pe ecran o astfel de valoare.

SETUL 10.  Pointeri
1.  Scrieţi un program de ordonare descrescătoare a unui tablou de numere unidimensional (vector) folosind ca instrument de lucru pointeri.

2.  Scrieţi o funcţie numită sort3 care să ordoneze crescător trei numere întregi date, fără a folosi tipul tablou.

3.  Scrieţi o funcţie care să realizeze inserarea unui nou element în cadrul unei liste înlănţuite. Funcţia poate folosi ca parametri un pointer către elementul ce urmează a fi inserat şi un pointer către elementul listei după care urmează să se realizeze inserarea.

4.  Scrieţi o funcţie care să realizeze eliminarea unui element din cadrul unei liste înlănţuite. Funcţia poate folosi ca parametru un pointer către elementul care îl precede în listă pe cel ce urmează a fi eliminat.

5.  O listă dublu înlănţuită este o listă în care fiecare element conţine atât un pointer către elementul precedent cât şi un pointer către elementul următor. Definiţi un tip structură care să exprime în mod corespunzător un astfel de element şi scrieţi un mic program care să implementeze o listă dublu înlănţuită şi să afişeze elementele acesteia.

6.  Pentru o listă dublu înlănţuită să se definească şi să se utilizeze într-un program demonstrativ funcţii care să permită inserarea şi respectiv eliminarea unor elemente.

SETUL 11.  Siruri de caractere
1.  Scrieţi o funcţie care să compare două şiruri de caractere terminate cu caracterul punct.

2.  Scrieţi o funcţie care primeşte ca parametru un şir de caractere şi al cărui rezultat spune dacă se poate considera că şirul respectiv reprezintă un cuvânt (format doar din litere şi, eventual cratimă (‘-’)).

3.  Să se scrie o funcţie care să convertească, dacă este posibil, un şir de caractere primit ca parametru într-un valoare numerică de tip real (float).

4.  Să se scrie o funcţie care să convertească o valoare numerică întreagă (int) primită ca parametru în şirul de caractere corespunzător acesteia.

5.  Scrieţi o funcţie care, primind ca parametri două şiruri de caractere, furnizează rezultatul comparării acestora. Se va folosi un raţionament asemănător celui necesar pentru înscrierea/cautarea cuvintelor într-un dicţionar.

6.  Scrieţi un program care să citească de la tastatură o linie de text şi apoi să o afişeze “subliniind-o”, adică scriind câte o liniuţă sub fiecare caracter (pe linia următoare, evident).

7.  Să se scrie o funcţie care, folosind ca parametri două şiruri de caractere, notate a şi b, arată dacă a reprezintă sau nu prefixul lui b.

8.  Să se scrie o funcţie care să realizeze extragerea unei “bucăţi” dintr-un şir de caractere într-un şir nou, separat. Funcţia va folosi ca informaţii cunoscute (parametri) şirul “sursă”, poziţia în şirul “sursă” a primului caracter ce urmează a fi extras şi numărul de caractere ce trebuie extrase.

9.  Să se facă o statistică a cuvintelor de 1, 2, ..., 10 litere dintr-un text. Cuvintele sunt separate între ele prin unul sau mai multe spaţii.

10. {ntr-un text citit de la tastatură să se înlocuiască toate apariţiile unui şir de caractere notat şir1 prin alt şir de caractere notat şir2. Cele două şiruri de caractere vor fi citite separat, înaintea textului.

11. Scrieţi un program care să citească de la tastatură două propoziţii terminate prin caracterul punct şi apoi să afişeze o listă a literelor ce apar în ambele propoziţii.

SETUL 12.  Fişiere
1.  Scrieţi un program care să numere cuvintele şi propoziţiile unui text. Textul este încheiat de caracterul “sfârşit de fişier”. Cuvintele sunt separate prin virgulă şi spaţiu iar propoziţiile se termină cu unul dintre caracterele punct, semnul exclamării sau semnul întrebării. Un cuvânt poate începe printr-o literă sau printr-o cifră iar în interiorul cuvintelor se acceptă doar: literele, cifrele şi caracterul cratimă (-).

2.  Se dau un text şi un cuvânt ce urmează a fi căutat în acest text. Să se scrie un program care să numere apariţiile cuvântului căutat iar în locul lui să introducă un alt cuvânt, de asemenea precizat. {n final, se va afişa textul astfel modificat.

3.  Dintr-un text considerat cunoscut să se contorizeze numărul de caractere, numărul de cuvinte şi numărul de linii. Pentru fiecare cuvânt din text (identificat printr-un număr de ordine) să se afişeze lungimea (numărul de caractere din care este compus).

4.  Să se realizeze descrierea în limbajul C a informaţiilor referitoare la un grup de persoane (numărul maxim de persoane în grup este 1000). Despre fiecare persoană se folosesc următoarele informaţii: nume, prenume, adresă, sex, greutate, înălţime, vârstă, culoare a părului şi a ochilor. Să se scrie un program care stochează informaţiile despre persoane pe disc magnetic într-un fişier care să poată fi citit dacă se doreşte afişarea acestora într-o formă convenabilă. Programul se poate extinde astfel încât să solicite introducerea de la tastatură a numelui unei persoane şi să afişeze informaţiile despre toate persoanele cu numele respectiv (dacă există asemenea persoane). Dacă de la tastatură se introduce textul “oricare”, programul va afişa informaţiile despre toate persoanele, indiferent de nume.

5.  Să se scrie un program care să citească patru grupuri de caractere, notate a, b, c, d. Fiecare grup este situat pe câte o linie distinctă. Programul calculează următoarele expresii şi le afişează sau stochează într-o formă convenabilă:



(a - b) U (c - d)



(a - b)  -  (c - d)

6.  Să se scrie un program care, primind numele a cel mult patru fişiere precedate de numărul acestora, să formeze fişierul obţinut prin concatenarea tuturor informaţiilor din acestea. Fişierele conţin numere de tip real.

7.  Să se scrie un program care compară, linie cu linie, conţinutul a două fişiere text, tipărind numărul de ordine al liniilor în care apar deosebiri.

8.  Să se scrie un program care să ordoneze un fişier ce conţine elemente de tip structură după o cheie formată din 8 caractere, transferând apoi înregistrările astfel ordonate în alt fişier.

9.  Se consideră un fişier care conţine informaţii referitoare la mărfurile prezentate în cadrul unui catalog promoţional. Pentru fiecare marfă se precizează (pentru simplitate) doar codul alfanumeric asociat şi preţul exprimat în lei. Să se scrie o funcţie care să furnizeze ca rezultat marfa cu cel mai mic preţ din întregul catalog (codul alfanumeric asociat acesteia).

10. Se consideră un fişier în care se pot păstra ca informaţii numere întregi. Să se scrie o funcţie care depune în acest fişier numerele Fibonacci ce nu depăşesc o valoare  dată ca parametru, notată n.

11. Se consideră un fişier în care sunt inscrise următoarele informaţii referitoare la o grupă de studenţi: nume student, prenume student, media obţinută de student în sesiunea de examene curentă. Să se scrie funcţii care să realizeze următoarele operaţii:



- să afişeze media şi numele studentului cu media cea mai mare;



- să determine media studentului de la mijlocul fişierului şi să semnalizeze situaţia în care fişierul conţine un număr impar de articole;



- să ordoneze crescător articolele fişierului după valoarea mediilor şi să afişeze media şi numele studentului aflat pe ultima poziţie din fişier în urma acestei operaţii.

12. Pentru fiecare produs realizat de o anumită firmă se păstrează evidenţa următoarelor informaţii: cod beneficiar, cod produs, cantitate livrată, valoare. Să se scrie un program care să realizeze următoarele operaţii:



- să creeze un fişier notat f care să conţină informaţii referitoare la toate produsele firmei;



- să creeze un fişier notat g în care să stocheze toate articolele fişierului f a căror valoare este mai mare decât o valoare x precizată;



- să creeze un fişier notat h în care să stocheze articolele fişierului f pentru care cantitatea livrată este mai mică decât o valoare y precizată.

13. Articolele unui fişier conţin următoarele informaţii referitoare la lucrătorii din cadrul unei secţii:



- număr marcă;



- nume lucrător;



- cod operaţie efectuată;



- număr de execuţii ale operaţiei;



- valoare manoperă pentru execuţia unei operaţii.


Dacă articolele sunt ordonate crescător după valoarea “număr marcă”, să se creeze un fişier cu articole care conţin următoarele informaţii: număr marcă, nume lucrător, retribuţia.

14. Se consideră un fişier cu informaţii despre locul naşterii unor persoane. Să se determine pentru fiecare localitate numărul de persoane născute în localitatea respectivă.

15. Să se scrie un program prietenos cu utilizatorul care să realizeze evidenţa operaţiilor efectuate într-un magazin comercial pe baza următoarelor precizări:



- la fiecare vânzare se înregistrează lista mărfurilor cerute de cumpărător împreună cu cantităţile solicitate. Se presupune că există un fişier cu mărfurile disponibile şi preţurile acestora. Programul va trebui să indice costul total al mărfurilor solicitate care există în magazin şi lista mărfurilor ce nu sunt disponibile în cantitatea solicitată. Atunci când cumpărătorul achiziţionează mărfurile existente se va face actualizarea stocului;



- la fiecare aprovizionare se introduce o listă de mărfuri împreună cu cantităţile ce vor intra în magazie. Pentru mărfurile cu preţuri noi se va specifica şi preţul pe bucată;



- la sfârşitul fiecărei săptămâni se va edita un raport ce va conţine pentru fiecare produs codul şi cantitatea disponibilă în stoc. De asemenea, se va afişa lista produselor cel mai des solicitate.

16. Se dau fişierele:



f1 cu articole a1 = (a,b,c,d);



f2 cu articole a2 = (e,f,g,h,i);



f3 cu articole a3 = (j,k),


unde a,b,c,d,e,f,g,h,i,j, şi k sunt numere reale. Să se creeze fişierele:



f4 cu articole a4 = (t1,t2,t3,t4)


şi



f5 cu articole a5 = (u1,u2,u3,u4,u5),


unde:



t1 = max (a,b,c,d);



t2 = min (e,f,g,h,i);



t3 = max (j,k);



t4 = max (a,b,c,d,e,f,g,h,i,j,k);



u1= min (a,b,c,d); 



u2= max (e,f,g,h,i);



u3= min (j,k);



u4= min (a,b,c,d.e,f,g,h,i,j,k);



u5= min (u1,u2,u3,u4).

17. Se consideră un fişier ce conţine următoarele informaţii referitoare la produsele prezentate în cadrul unui catalog: codul firmei, codul produsului, denumirea produsului şi cantitatea produsă. Se cere:



- să se ordoneze fişierul crescător după codul firmei, stabilindu-se apoi numărul de produse realizate de către fiecare firmă;



- să se ordoneze fişierul crescător după codul produsului, stabilindu-se pentru fiecare produs numărul de firme care îl realizează.

18. Scrieţi un program care creează un fişier text prin combinarea informaţiilor conţinute în alte două fişiere de acelaşi tip. ({n noul fişier apar alternativ: prima linie din primul fişier, prima linie din al doilea fişier, a doua linie din primul fişier, a doua linie din al doilea fişier etc.). Se va lua în considerare şi cazul în care cele două fişiere conţin un număr diferit de linii.

19. Scrieţi un program care să afişeze din fiecare linie a unui fişier text toate coloanele (caracterele conţinute în poziţiile) m până la n, unde m şi n se citesc de la tastatură.

20. Scrieţi un program care să afişeze conţinutul unui fişier text astfel:



- se afişează primele 20 de linii din fişier;



- se aşteaptă introducerea unui caracter de la tastatură;



- dacă s-a apăsat tasta corespunzătoare literei s (cu semnificaţia de stop), programul se încheie (se abandonează afişarea);



- dacă se apasă orice altă tastă (corespunzătoare altor litere decât s), se vor afişa următoarele 20 de linii din fişier.

